**Νομαρχιακό Τμήμα (ΝΤ) Κεφαλονιάς Ιθάκης της ΑΔΕΔΥ
E-mail:** adedykef@gmail.com

**Δ/νση Γραφείων:** Διοικητήριο Περιφερειακής Ενότητας (πρώην Νομαρχίας) Κεφαλονιάς, 2ος όροφος, οδός Παναγή Βαλλιάνου, ΤΚ 28100, Αργοστόλι.

**ΑΝΑΚΟΙΝΩΣΗ**

**Πέμπτη 24η Οκτωβρίου:**

* **Όλοι κι όλες στο συλλαλητήριο, 6.30 μμ, έξω από το ΕΚΚΙ!**
* **Συνέντευξη Τύπου για τους συμβασιούχους 2 μμ, στο Νοσοκομείο!**

Η Γενική Συνέλευση (ΓΣ) αντιπροσώπων του ΝΤ Κεφαλονιάς – Ιθάκης της ΑΔΕΔΥ, στο πλαίσιο του προγραμματισμού δράσης που κατέληξε, καλεί τους εργαζόμενους του δημόσιου τομέα που καλύπτουν τα σωματεία της δύναμής μας να δώσουν το «παρών» στο συλλαλητήριο που οργανώνει το Εργατικό Κέντρο, έξω από τα γραφεία του, στο Αργοστόλι, την Πέμπτη 24 Οκτωβρίου, 6.30 μμ.

Συναδέλφισσες και συνάδελφοι.

Η μέρα ψήφισης του «αναπτυξιακού πολυνομοσχέδιου» που ψηφίζει η κυβέρνηση της ΝΔ, με την ουσιαστική στήριξη του ΣΥΡΙΖΑ κι όλων των δυνάμεων που ομνύουν στην ενίσχυση της κερδοφορίας του κεφαλαίου, πρέπει να μας βρει στο δρόμο. Λέμε όχι στην ανάπτυξη με τσακισμένα εργατικά – λαϊκά δικαιώματα και τα συνδικάτα στο γύψο. Συνεχίζουμε στο δρόμο των απεργιών που πραγματοποιήσαμε στις 24 Σεπτέμβρη και στις 2 Οκτώβρη. Συνεχίζουμε και κλιμακώνουμε τον αγώνα για μόνιμη δουλειά, κόντρα στην ελαστική εργασία και στις απολύσεις που έρχονται για μια σειρά συμβασιούχους στο δημόσιο. Στηρίζουμε τις κινητοποιήσεις σε ΟΤΑ, δασεργάτες, υγεία, παιδεία κλπ. Προχωράμε με κοινή δράση δημόσιου – ιδιωτικού τομέα.

Τέλος, καλούμε τα ΜΜΕ να παραβρεθούν στη Συνέντευξη Τύπου που θα δώσει το ΝΤ της ΑΔΕΔΥ και η επιτροπή των συμβασιούχων συναδέλφων, την Πέμπτη 24/10/2019, 2μμ, στην αίθουσα συνεδρίων του Νοσοκομείο, στο Αργοστόλι.

Αργοστόλι 23/10/2019

|  |  |
| --- | --- |
| **Ο Πρόεδρος** | **Η Γραμματέας** |
| Δημήτρης Μαντζουράτος | Σοφία Μισαηλίδου |